Twelidt , għixt u tista' tgħid trabbejt fin- nofsinhar ta' Malta fost id- diversi klassijiet tal- ħaddiema . Qatt ma kellna pool , kont naħseb li l- jinsabu biss fis- savannah jew f' xi ktieb tal- annimali li kelli f' kaxxa kbira tal- kartun u l- kelma ' kavjar ' qas kont naf nispelliha . Madanakollu qatt ma naf li rqadt fuq xi skoss kartun b' żaqqi tgerger bil- ġuħ , speċjalment fis- sajf . Is- sajf kien jiġi esklussivament għall- abbundanza ta' ikel frisk , mimli togħma u tjubija ( nippreferi kieku uzajt il- kelma ' bontà ' , imma użajt kelma Maltija f' ġieħ dak il- ) . Tin ta' San Ġwann , dulliegħ , bettiegħ , ħawħ , ċipress u sħiħ ta' ikel kien ikun qed jistrieħ fuq diversi reċipjenti impoġġijin puliti madwar il- mejda . Kont nagħmel l- ewwel ġimgħatejn ninfaqa' bihom u nispiċċa l- ikel propju ma niklux . Ommi tgerger u missieri jitpaxxa jara l- uliedu jnaqqru u jċafalsu fil- frott umdu li jkunu għadu kif qata' hu stess mis- siġar qalbenin jiddandu mas- sħanat infernali tax- xemx Mediterranja . Wara madwar xahar kont nibda nixba' . . . għax ngħiduwha kif inhi , fil- ġenerazzjoni tagħna hemm wisq tentazzjonijiet li jbiegħduk mill- ikel sustanzjuż u bnin bħal brokkoli , zunnarija , patata ( minn tal- qoxra l- bajda ) , ħass u tadam . Kien dak iż- żmien li kien hemm hype sħiħa fuq l- ġelati tal- Algida . Niftakar kważi kull ' mudell ' ta' ġelat li vvintaw imma ma niftakarx li doqthom kollha . Il- ġelati tal- Algida kienu ilhom jeżistu , kien il- Malti li żammhom barra minn xtutu , " li ma jmorrux jieħdu xogħol il- Maltin " . Dana bħalma kien ġara snin qabel meta ġew introdotti l- ewwel mudelli bażiċi ta' kompjuters . Kellhom togħma tajba , dal- ġelati - ' divina' kien hemm min kien isejħilha . Imbagħad ġejna bbumbardajti b' reklami varji fuq il- magnum , il- klassiku . Ma kontx iddur dawra mal- kosta u ma tarax minn tal- inqas ħamsa min- nies jilagħqu l- magnum sakemm iħallu l- injama ta' ġewwa nieqsa minn kull traċċa ta' biċċa ġelat . Imma jien le . Jien kont nintasab fuq iċ- ċint tal- konkos griż mingħajr dahar tal- bajja ta' San Tumas , ġildi ismar faħam , xagħari niexfa qoxqox , b' xorts qasir u żaqqi barra nuri l- kustilji , nixxennaq għal ġelat ta' Grezzju . Bejn qabża u oħra fil- baħar ilellex kont narah hemm , il- vann ta' Grezzju , kulur isfar dgħajjef b' ħafna pupi ta' Disney impinġijin fuqu . Kien hemm jiekol kornett u u l- mara tiegħu bl- umbrelel f' idhom ( ? ) . Maċ- ċinta ta' fuq kellu strixxa ħamra u f' xi mumenti kien jgħaddili ħsieb tad- daħk minn moħħi li l- vann seta' jittiekel , forsi kien togħma ta' ġelat tal- vanilla magħmul mil- ħalib tal- bott b' naqra cherry sauce mxerrda fuqu . Ma tantx kellu għażla , tat- tazza ( miż- żgħira u l- kbira ) , kornett u granita ratba ( ħamra jew safra ) . Ta' dan doqthom kollha u la l- Algida , la l- Motta u lanqas in- Nestle ma bdew miegħu . Dejjem kien ikun hemm persuni varji jaqdu n- nies , naħseb lil Grezzju propja qatt ma rajtu imma dejjem bnejt immaġni tiegħu f' moħħi . Xi raġel ismar , xagħaru bajda qotna , flokk taċ- ċingi abjad u xorts qasir . Il- ġelat kien iżommu mkessaħ ġo cupboards tal- injam bojod u qabel inewwillek il- ġelat dejjem kien isaqsi jekk tridx karawett jew sauce . Meta kont ninsisti m' ommi u ma' missieri biex jixtruli minn ta' Grezzju biss , ommi kienet dejjem tidħak u tgħidli : " Ma tantx tneffaqni int ! " . Ħija min- naħa l- oħra kważi dejjem magnum kien ikun irid , u waqt li konna noqogħdu nilgħaquh biswit xulxin , b' nifisna maqtugħ wara xi majnata , kien joqgħod jidħak bija għax jien nieħu taċ- cheap . " Dan ma jifhimx " , kont ngħid f' qalbi . U oħroġ l- għaġeb , għaxar snin u fuqhom wara , erġajt rajt lil vann isfar dgħajjef ta' Grezzju jitlajja max- xtajta tal- bajja ta' San Tumas , bl- istess togħma preċiża ta' ġelat , qisu dak il- cupboard maġiku ħallieħ hemm mingħajr qatt ma reġa' mlieh . U f' qalbi qbilt ma dak li kien qal xi tlett sekli ilu : " Ice cream is exquisite . Għal min għadu ma ħadhiex qed nirreferi għal li kont għamilt ftit ilu . Illum erġajt rajtu , lil Żaru , u kont sorpriż . Min jaf kemm infilzawh b' labar , irrepetewlu l- istess kliem , u temgħuwh ikel bla togħma – ħsibt li ħafna minn dawn l- affarijiet għal ħafna żmien iwittulek . Kien qiegħed hemm reġa' , fuq l- għatba tal- ħanut tal- laħam , b' nuċċali tax- xemx simili għal dak li kien jilbes lejn nofs is- snin disgħin , flokk taċ- ċingi u jħares fies lejn l- art mingħajr ma jitħarrek . Forsi Żaru m' għadux aktar każ mentali . . . forsi qatt ma kien . Is- Sibt , 8 ta' Lulju 2006 Anzi , m' hu trendy xejn . 00 : 53 - Iduruwha ħames ilpup imġewwħin . Neżżewha xi mitt darba b' għajnejhom u probabilment ħolmu li jidħlu fiha xi ħames mitt darba . Wieħed minnhom għaraftu , kien miegħi sekondarja imma xi sentejn jew tlieta iżgħar minni . Wiċċ ta' antipatku . 00 : 59 - Bżajt . Ġbidtha lejja x' ħin rajtha ddur qisha żugraga f' nofshom . 02 : 16 - Fejnha l- karozza ? 02 : 45 - " Tiftakar x' wiċċ kellu ? Ommi . . . x' taħwid ! " 11 : 38 - * Irrid inbiddel it- tune tal- alarm , għandu ħoss antipatku * 16 : 41 - " Ħeqq ara batman ! Sabiħ dak il- flokk . " 16 : 44 - " Ara min hawn . . . " Ħa nneħħi naqa dal- poles ma mmurx indaħħal xi waħda minnhom f' sormi . " 17 : 00 - " Ġibtha l- malja ? " " Kif ma ġibthiex ? ! La kont taf li hawn pool ! " " Lanqas ħaqq ! M' inix ħa ndum wisq għax għandi tieġ illejla " 17 : 11 - " Kemm nobgħodhom in- nuċċalijiet tax- xemx , vera niddejjaq nilbishom " " Għala ? Jien vera jogħġbuni " " Niddejjaq nara kollox griż hekk qisu . . . " " Ixtrih kannella . . . hahaha u tara kollox lewn il- ħara ! " " Jew isfar , jew aħmar , jew blu ! " 17 : 19 - " Minn fejn għal birra ? " 17 : 28 - " Aw l- aħwa , din għaxqija ta ! Ara x' għandna ! " " Int vera għaxqija ? " " Jiddispjaċini . . . " " Oj , x' jiġifieri ? " 18 : 05 - " Ċaw ċaw , dik xtaqet tiġi imma għandha ġibda eh " 18 : 43 - " Passenger u karozza naħseb eh sieħbi ? " " Eh . . . ħsibtu minn Għawdex tħallas in- noll " " Hemmhekk qed jibnu t- terminal " 19 : 12 - " Tini naqa aktar twistees ! " 19 : 33 - " Dan kif ġejt bil- karozza int ? ! " " Għax għażżien u nħobb nagħti s- sorpriżi . . . ejja tlaqna għax ħa naslu tard " 20 : 38 - " Ġibtha l- card ? " " Iva , fl- envelopp qiegħed l- invit " " U ż- żobb ! " " X' mistħija ! " 20 : 45 - " Qas nista' nimmaġinak miżżewweġ u lest ! " 21 : 03 - " Naħseb dawk t' hemm tal- OPM " 22 : 47 - " Qas kont naf li jeżistu tortelloni daqshekk suwed , ħsibtha fwied tal- fenek għall- ewwel ' 23 : 19 - " Il- qaħba kemm ma naħmilhiex did- diska . jogħġobni , imma did- diska ma tinżilli b' xejn . Il- Ħadd , 9 ta' Lulju 2006 00 : 32 - " Qatt ma rajt loki daqshekk maħmuġ f' ħajti ! " 00 : 59 - " Gebuba , dan ta' Giovanni . " 01 : 18 - " Int għandek aċċent Amerikan . . . " 01 : 53 - " Kurżità - dik tal- aħmar Lara jisimha jaqaw ? " Maryanne għandikun " Lili ħasibni wieħid li jaħdim mal- HSBC ! " 03 : 10 - Imbagħad id- dlam . 11 : 11 - Louise , Matthew u San Ġorġ . 11 : 53 - " Qisna qegħdin f' xi bar Sqalli all ' aria aperta , soft granita tal- lumi jonqos " " Infatti qabadni l- aptit għal bitter lemon " 12 : 37 - " Inġiblek waħda ħamra ? " 14 : 14 - " Din tħobbha wkoll il- fotografija ara " " Kien għamilli inteview darba . Qas kont naf li għawdxi " 20 : 21 - " Kemm qegħdin sieħbi ? " " Għadhom kif skurjaw it- Taljan , Materazzi " Kont se ngħidlu li qegħdin wieħed b' xejn minn fuq it- Taljani imma deher se jtih infart . M' għidtlu xejn u mn ' Alla , għax propjament kienu wieħed b' wieħed . 20 : 37 - Intwera l- gowl ta' Materazzi bil- moviola . Minn x' imkien warajja nisma' " Woooooww ! " Kienet tfajla samra ħafna b' għajnejn daqsiex ħodor ħodor - fakkritni f' ċertu sapore meditteraneo . 21 : 10 - Il- barma li jimbaram il- vapur t' Għawdex meta jitrekken fil- baċir dejjem tkexkixni kemmxejn . Dejjem niftakar f' Leonardo di Caprio nieżel , nieżel , f' dak il- baħar inġazzat . 21 : 22 - Tfajtu fuq imma tfejtu ftit sekondi wara . 21 : 37 - " Aw l- aħwa , wasalt " " Ara l- ieħor , x' ġejt tagħmel ? " 22 : 47 - " Għamilli chicken omelette ! " 23 : 00 - Lil kok hemiżtlu waħda u urieni t- thumbs up . Urejtu t- thumbs down u tiegħu baqa' mgħolli ( moħħi wisq fl- azzurri ) . 23 : 10 - Il- ħornijiet ma niflaħhomx aktar . . . le le ! Proġett li kien ilu jberren f' moħħi madwar sena . Xbajt nara ritratti epiċi tal- Port il- Kbir , il- funtana tal- venda jew Kastilja u ddeċiedejt li nidħol naqra aktar fil- qalba tal- belt kapitali wara ġita li kont għamilt f' nofs ta' lejl madwar il- belt lejn l- aħħar tal- 2004 . Niftakarni twaħħaxt nara l- kundizzjonijiet li ċerta nies jgħixu fihom , aktar u aktar meta tqis li sa mitejn sena ilu kien probabilment jgħammar fihom xi semi - prinċep . Qbadt sett ta' ritratti li ttieħdu tul perjodu ta' żmien u ġbarthom f' kollezzjoni waħda li intom Fost waħda mix- xeni li ltqajt magħhom , kienet reklam tat- Tiger Bar . Ma ħallejtux għaddej u ffriżajtu fuq il- cam pero iddeċiedejt li jkun aktar għaqli għalija li ma nġibu xejn .